Komisijas paziņojums Eiropas Parlamentam atbilstoši EK līguma 251. panta 2. punkta otrajai daļai par Padomes kopējo nostāju, pieņemot Eiropas Parlamenta un Padomes Regulu par pārtikas fermentiem un Padomes direktīvas 83/417/EEK, Padomes regulas (EK) Nr. 1493/1999, Direktīvas 2000/13/EK, Padomes direktīvas 2001/112/EK un Eiropas Parlamenta un Padomes regulas (EK) Nr. 258/97 grozījumiem /* COM/2008/0144 galīgā redakcija */





[pic] | EIROPAS KOPIENU KOMISIJA | Briselē, 11.3.2008 COM(2008), 144 galīgā redakcija 2006/0144 (COD) KOMISIJAS PAZIŅOJUMS EIROPAS PARLAMENTAM atbilstoši EK līguma 251. panta 2. punkta otrajai daļai par Padomes kopējo nostāju, pieņemot Eiropas Parlamenta un Padomes Regulu par pārtikas fermentiem un Padomes Direktīvas 83/417/EEK, Padomes Regulas (EK) Nr. 1493/1999, Direktīvas 2000/13/EK, Padomes Direktīvas 2001/112/EK un Eiropas Parlamenta un Padomes Regulas (EK) Nr. 258/97 grozījumiem 2006/0144 (COD) KOMISIJAS PAZIŅOJUMS EIROPAS PARLAMENTAM atbilstoši EK līguma 251. panta 2. punkta otrajai daļai par Padomes kopējo nostāju, pieņemot Eiropas Parlamenta un Padomes Regulu par pārtikas fermentiem un par Padomes Direktīvas 83/417/EEK, Padomes Regulas (EK) Nr. 1493/1999, Direktīvas 2000/13/EK, Padomes Direktīvas 2001/112/EK un Eiropas Parlamenta un Padomes Regulas (EK) Nr. 258/97 grozījumiem PRIEKŠVĒSTURE Datums, kad priekšlikums nosūtīts Eiropas Parlamentam un Padomei (dokuments COM(2006)425 galīgā redakcija — 2006/0144 (COD) | 2006. gada 28. jūlijs | Eiropas Ekonomikas un sociālo lietu komitejas atzinuma datums | 2007. gada 25. aprīlis | Eiropas Parlamenta atzinuma datums (pirmais lasījums) | 2007. gada 10. jūlijs | Grozītā priekšlikuma nosūtīšanas datums Datums, kad Padomē panākta politiska vienošanās | 2007. gada 24. oktobris 2007. gada 17. decembris | Kopējās nostājas pieņemšanas datums: | 2008. gada 10. marts | KOMISIJAS PRIEKŠLIKUMA MĒRĶIS Baltajā grāmatā par pārtikas nekaitīgumu Komisija ir nākusi klajā ar priekšlikumu par grozījumiem pamat Direktīvā 89/107/EEK par pārtikas piedevām, lai paredzētu īpašus noteikumus attiecībā uz pārtikas fermentiem. Pēc padziļināta stāvokļa novērtējuma izstrādāts īpašs priekšlikums par pārtikas fermentiem. Patlaban Direktīva 89/107/EEK attiecas uz fermentiem, ko izmanto kā pārtikas piedevas. Uz pārējiem fermentiem vai nu neattiecas nekādi noteikumi vai arī uz tiem kā uz pārstrādes palīglīdzekļiem attiecās regulējums saskaņā ar dalībvalstu tiesību aktiem, kas ir diezgan dažādi. Saistībā ar nekaitīgumu Eiropas mērogā nenotiek ne pārtikas fermentu nekaitīguma novērtēšana, ne atļauju piešķiršana, izņemot tos fermentus, ko uzskata par pārtikas piedevām. Priekšlikuma mērķis ir izveidot saskaņotus Kopienas līmeņa noteikumus attiecībā uz pārtikas fermentiem, lai sekmētu pārtikas fermentu godīgu tirdzniecību un iekšējā tirgus efektīvu darbību un nodrošinātu cilvēku veselības un patērētāju interešu aizsardzību. KOMENTĀRI PAR KOPĒJO NOSTĀJU Vispārīgs komentārs Komisija atbalsta kopējo nostāju, ko Padome pieņēmusi 2008. gada 10. martā. Tā atbilst Komisijas sākotnējā priekšlikumā paustajiem mērķiem un izmantotajai pieejai, un tajā ievēroti vairāku Eiropas Parlamenta ierosinātu grozījumu principi. Eiropas Parlamenta pirmajā lasījumā ierosinātie grozījumi Grozījumi, kam Komisija piekrīt un kas ir saskaņā ar kopējo nostāju Attiecībā uz regulas priekšlikuma juridisko pamatu kopējā nostājā ir svītrots Līguma 37. pants, un tas atbilst Eiropas Parlamenta (EP) pirmajā lasījumā izdarītajam 35. grozījumam. Attiecībā uz pārtikas fermentu atļaujas piešķiršanas kritērijiem kopējā nostājā paskaidrots, kā jāsaprot jēdziens patērētāju maldināšana (6. apsvērums), kas attiecas uz dažiem apsvērumiem EP 4. un 16. grozījumā. Kopējā nostājā ir iekļauta „pārtikas fermentu preparāta” (3. pants) definīcija saskaņā ar EP prasību 14. grozījumā. Kopējās nostājas jaunajā 5. pantā precizēts, ka tirgū nevajadzētu laist pārtikas fermentu vai pārtikas produktu, kurā izmantots ferments, ja ferments vai tā lietojums neatbilst regulas priekšlikumam. Šis precizējums turklāt ir pieprasīts EP 15. grozījumā. Attiecībā uz mijiedarbību starp priekšlikumu regulai par pārtikas fermentiem un Regulu (EK) Nr. 1829/2003 par ģenētiski modificētu pārtiku un barību EP 7. un 34. grozījumā precizēja, ka novērtēšanas un atļaujas piešķiršanas procedūrām saskaņā ar abām regulām jānorisinās vienlaikus. Šo grozījumu principi ir atspoguļoti kopējā nostājā (11. apsvērumā un 8. pantā). Kopējās nostājas 20. un 21. apsvērums un 15. un 17. pants ir grozīti, lai iekļautu regulatīvo kontroles procedūru un lai regulas priekšlikumu saskaņotu ar Padomes Lēmumu 2006/512/EK, ar kuru groza Lēmumu 1999/468/EK, ar ko nosaka Komisijai piešķirto ieviešanas pilnvaru īstenošanas kārtību. Šie grozījumi atbilst EP 10., 28. un 30. grozījumam. Kas attiecas uz tādu pārtikas fermentu marķēšanu , ko uzņēmums pārdod citam uzņēmumam vai ko pārdod tiešajam gala patērētājam , EP pirmajā lasījumā pieņēma virkni grozījumu, kuru mērķis bija vienkāršot marķēšanas noteikumus. Kopējā nostājā iekļauts līdzīgs vienkāršojums. Neskatoties uz atšķirībām struktūrā un formulējumā, pārtikas fermentu marķēšanas prasības lielākoties ir vienādas, izņemot noteikumu EP 21. grozījumā, kurā prasīts sniegt informāciju par „blakusefektiem, kas rodas, pārtikas fermentus lietojot ļoti lielos daudzumos”, un kurš nav iekļauts kopējā nostājā. EP 21. grozījuma noteikumi, saskaņā ar kuriem pārtikas fermentus var pievienot pārtikai vienīgi tādā daudzumā, kas obligāti nepieciešams, lai sasniegtu mērķi, kam tie domāti, ir iekļauti kopējās nostājas 7. panta 2. punktā, kurā ir ieviests quantum satis princips saskaņā ar priekšlikumu regulai par pārtikas fermentiem iekļauto definīciju. Kopējā nostājā šie noteikumi ir paplašināti, vienkāršojot to pārtikas fermentu marķēšanas noteikumus, ko pārdod tieši gala patērētājam, jo šos fermentus uzskata par pārtiku, tādēļ uz tiem attiecas marķēšanas noteikumi Direktīvā 2000/13/EK par dalībvalstu tiesību aktu tuvināšanu attiecībā uz pārtikas produktu marķēšanu, noformēšanu un reklāmu (12. pants). Komisijas grozītajā priekšlikumā ir iekļautas galvenās EP grozījumu idejas un marķēšanas noteikumi, kam Padome kopējā nostājā ir piekritusi. Ar EP 31. grozījumu groza Regulu (EK) Nr. 258/97 par jauniem pārtikas produktiem , lai precizētu, ka pārtikas fermenti, uz kuriem attiecas priekšlikums regulai par pārtikas fermentiem, netiktu iekļauti regulā par jauniem pārtikas produktiem. Šis grozījums ir iekļauts kopējās nostājas 23. pantā. Papildu pārejas pasākumi , kas iekļauti kopējās nostājas 18. pantā, pilnībā atspoguļo EP 36. grozījumu. Grozījumi, kas nav iekļauti kopējā nostājā, bet kam Komisija nemainītā veidā vai jaunā redakcijā ir piekritusi grozītajā priekšlikumā EP 2., 8. un 17. grozījums uzlabo priekšlikumu tehniskā ziņā (piemēram, iekļauta fermenta definīcija) un redakcionālā ziņā un ir iekļauts Komisijas grozītajā priekšlikumā. EP precizēja, ka regulas priekšlikums neattiecas uz pārtikas fermentiem, kas domāti tiešam patēriņam pārtikā, piemēram, fermentiem ar uzturvielu vai gremošanas veicināšanas funkcijām . Šis precizējums atbilst Komisijas priekšlikumam un tādēļ ir iekļauts grozītajā priekšlikumā. Padome kopējā nostājā nav iekļāvusi līdzīgus paskaidrojumus. Pārtikas fermentus, kas jau ir tirgū, EP ierosināja uzreiz iekļaut Kopienas sarakstā („ paātrināta atļauja ”), ja Eiropas Pārtikas nekaitīguma iestāde (EPNI) ir apmierināta ar iepriekšējo nekaitīguma novērtējumu, kas veikts Kopienas vai dalībvalstu mērogā. Komisija uzskatīja, ka pārtikas fermentu automātiska iekļaušana Kopienas sarakstā bez iepriekšēja EPNI novērtējuma nav atbilstīga. Tomēr parasti, vērtējot vielas, EPNI ņem vērā visus atbilstošos zinātniskos novērtējumus, ko veikušas citas iestādes. Tādēļ grozītajā priekšlikumā Komisija ir iekļāvusi tekstu, lai precizētu, ka EPNI, veicot novērtējumu, var ņemt vērā pastāvošus atzinumus. Jauni noteikumi, ko ieviesusi Padome Kopējā nostājā (2. pants) no regulas priekšlikuma darbības jomas ir izslēgti pārtikas fermenti, ko izmanto vienīgi pārstrādes palīglīdzekļu ražošanā, lai gan, no otras puses, tajā iekļauj fermentus, ko izmanto jaunu pārtikas produktu ražošanā un aromatizētāju ražošanā. Padome uzskatīja, ka fermentu, ko izmanto aromatizētājos, izslēgšana no sākotnējā priekšlikuma nav pamatota, jo nav novērtēts dažu aromatizētāju, piemēram, aromatizētāju preparātu, kas iegūts no pārtikas avotiem, nekaitīgums. Komisija izteica bažas par šāda pasākuma nesamērīgumu, ievērojot to, ka aromatizētāju, kas jau tā nelielos daudzumos tiek pievienoti pārtikai, ražošanai izmanto nelielus fermentu daudzumus. Tomēr lielākā daļa aromatizētāju ražošanā izmantoto fermentu, šķiet, atbilst fermentiem, ko izmanto citos pārtikas produktos, tādēļ, ievērojot attiecīgo fermentu nelielo skaitu, šim grozījumam nebūtu lielas praktiskas nozīmes, un Komisija var tam piekrist. Kopējā nostājā ir pastiprināta prasība, kas jau iekļauta Komisijas priekšlikumā, par to, ka pirms fermentu, kuru ražošanā izmantotas dažādas metodes , lietošanas ir jānovērtē to nekaitīgums. Kopējā nostājā ir pastiprināti priekšlikumā iekļautie noteikumi, apsvēruma tekstu atkārtojot vienā no pantiem (14. panta 2. punkts). Šim nolūkam grozītajā Komisijas priekšlikumā ir iekļauts jauns pants. Padome kopējā nostājā ir paskaidrojusi principu, kas jau iekļauts vispārējos pārtikas aprites tiesību aktos (Regula (EK) Nr. 178/2002), proti, noteikumi par pārtikas fermentiem nodrošinās efektīvu iekšējā tirgus darbību un augsta līmeņa cilvēka veselības un patērētāju interešu aizsardzību, tostarp godīgu pārtikas tirdzniecības praksi, attiecīgā gadījumā ievērojot vides aizsardzību. Šis grozījums ir saskaņā arī ar regulas priekšlikumu par pārtikas piedevām un šā priekšlikuma attiecīgajiem EP grozījumiem. Komisija var piekrist šim grozījumam. Attiecībā uz šā regulas priekšlikuma par pārtikas fermentiem mijiedarbību ar Regulu (EK) Nr. 1830/2003 EP precizēja attiecīgo priekšlikuma noteikumu par unikālo identifikatoru, kas piešķirts ģenētiski modificētajam organismam. Komisija atbalstīja šo precizējumu grozītajā priekšlikumā. Padome no kopējās nostājas 8. apsvēruma un 7. panta 2. punkta ir svītrojusi noteikumus, kas attiecas uz unikālo identifikatoru. Šis svītrojums tehniskā ziņā ir atbilstošs, un Komisija tam var piekrist. Turklāt Padome kopējā nostājā iekļāva jaunu 9. pantu, lai vajadzības gadījumā regulatīvajā procedūrā paredzētu skaidrojošus lēmumus par to, vai konkrēta viela ir pārtikas ferments un vai konkrēts pārtikas produkts ietilpst Kopienas sarakstā minētajā pārtikas kategorijā. Visbeidzot ar kopējo nostāju izdara papildu grozījumus Direktīvā 2000/13/EK , lai no galīgā pārtikas produkta marķējumā norādāmās informācijas svītrotu vielas, ko lieto tādos daudzumos, kas obligāti nepieciešami kā fermentu šķīdinātāji vai nesējvielas, kā tas pašlaik jau ir piedevu un aromatizētāju gadījumā. Šis grozījums atbilst tehniskām prasībām. 4. SECINĀJUMS Komisija uzskata, ka kopējā nostājā pilnībā atspoguļoti tās sākotnējā priekšlikuma galvenie elementi un Eiropas Parlamentā pirmajā lasījumā izdarīto grozījumu koncepcija. Tāpēc Komisija atbalsta kopējo nostāju, kuru Padome pieņēmusi vienprātīgi.